สวัสดีค่ะ สอบถามเรื่องยาคุมกำเนิดค่ะพอดียังไม่ได้กินยาคุมกำเนิด แต่ว่าว่าจะซื้อกินอยู่ค่ะเห็นไปอ่านเรื่องผลกระทบ มีคนบอกว่าประจำเดือนจะมาน้อยแต่ตรงนั้นเข้าใจค่ะว่ามันเกี่ยวกับฮอร์โมน แต่อยากทราบว่าถ้าหลังจากที่เรากินยาคุมกำเนิดไปแล้ว แล้วมาหยุดทีหลังจะมีผลกระทบอะไรบ้างคะ จะทำให้ประจำเดือนขาด หรือมาไม่สม่ำเสมอหรือเปล่าและถ้าหยุดยาไปนานๆต่อเนื่องกัน ประจำเดือนจะมาเหมือนเดิมมั้ยคะขอบมากค่ะ
สวัสดีค่ะ flower การรับประทานยาคุมกำเนิดนั้น มีข้อบ่งชี้อยู่ 2ข้อหลักๆ คือ 1.การคุมกำเนิด 2. การปรับสมดุลฮอร์โมนเพศหญิง ซึ่งกรณีที่คนไข้เดิมไม่ได้มีปัญหาเรื่องประจำเดือน แต่ต้องการคุมกำเนิดเท่านั้น คนไข้กลุ่มนี้เมื่อหยุดรับประทานยาคุมกำเนิดแล้ว ประจำเดือนจะมาเป็นปกติได้ค่ะ แต่กรณีที่คนไข้เดิมมีประจำเดือนมาไม่ปกติ หรือมีภาวะอื่นๆที่ทำให้ขาดประจำเดือน หลังการหยุดยาคุมกำเนิด จะทำให้เกิดการขาดประจำเดือนค่ะ